Document ID: /roh_data/filtered/swiss_laws_in_ROHinterleaved.jsonl.gz/37255

This text was translated from EN into Rumantsch Grischun.

Authorities responsible for planning shall take account of the following principles: The countryside must be preserved. In particular:a. sufficient areas of suitable arable land, in particular crop rotation areas, should be reserved for agriculture;b. settlements, buildings and installations should integrate well into the landscape;c. lakesides and riverbanks should be kept free and accessible to the public;d. natural landscapes and recreational areas should be conserved;e. forests should be able to fulfil their functions. Settlements must be arranged according to the needs of their inhabitants and their expansion must be limited. In particular:a. residential and working areas should be suitably located adjacent to each other and mainly planned in locations that are adequately served by public transport;a. measures should be taken to make better use of unused or insufficiently used areas in building zones and of opportunities to consolidate the settlement area;b. residential areas should as far as possible be protected from harmful emissions or nuisances such as air pollution, noise or vibration;c. cycle-paths and footpaths should be created and maintained;d. favourable conditions for the supply of goods and services should be ensured;e. settlements should contain numerous open spaces and trees. Appropriate locations must be chosen for buildings and installations which are public, or in the public interest. In particular:a. regional needs should be considered and undesirable disparities reduced;b. facilities such as schools, recreational centres and public services should be easily accessible to inhabitants;c. adverse impacts on the natural environment, the population and the economy should be avoided or minimised. Amended by No I of the FA of 15 June 2012, in force since 1 May 2014  (AS 2014 899; BBl 2010 1049). Amended by No I of the FA of 15 June 2012, in force since 1 May 2014  (AS 2014 899; BBl 2010 1049). Inserted by No I of the FA of 15 June 2012, in force since 1 May 2014  (AS 2014 899; BBl 2010 1049).

Las autoritads incaricadas cun lavurs da planisaziun observan ils suandants princips. La cuntrada sto vegnir schanegiada. En spezial duain:a. star a disposiziun a l’agricultura avunda surfatschas cultivablas adattadas, en spezial surfatschas cun culturas alternantas;b. abitadis, edifizis e stabiliments s’integrar en la cuntrada;c. vegnir tegnidas avertas las rivas dals lais e dals flums e vegnir facilitads l’access public e l’utilisaziun publica;d. vegnir conservadas cuntradas quasi-natiralas e territoris da recreaziun;e. ils guauds pudair ademplir lur funcziuns. Ils abitadis ston vegnir concepids tenor ils basegns da la populaziun, e lur extensiun sto vegnir limitada. En spezial duain:a. ils lieus d’abitar e da lavur vegnir repartids en moda cunvegnenta e vegnir planisads prioritarmain en territoris ch’èn accessibels adequatamain er cun meds da transport publics;a. vegnir prendidas mesiras per utilisar meglier las surfatschas nunduvradas u sutduvradas en zonas da construcziun sco er las pussaivladads da densifitgar la surfatscha d’abitadi;b. zonas d’abitar vegnir schanegiadas uschè bain sco pussaivel d’influenzas nuschaivlas u mulestusas sco impestaziun da l’aria, canera e vibraziuns;c. vegnir mantegnidas u stgaffidas vias da velos e sendas da peduns;d. esser garantidas premissas favuraivlas per il provediment cun rauba e cun servetschs;e. ils abitadis cuntegnair bleras surfatschas verdas e bostgs. Per ils edifizis e stabiliments publics e ch’èn d’interess public ston vegnir determinads lieus adequats. En spezial duain:a. vegnir resguardads basegns regiunals e vegnir eliminadas inegualitads disturbantas;b. implants sco scolas, indrizs da temp liber u servetschs publics esser bain cuntanschibels per la populaziun;c. consequenzas negativas per la basa da viver natirala, per la populaziun e per l’economia vegnir evitadas u minimisadas tut en tut. Versiun tenor la cifra I da la LF dals 15 da zer. 2012, en vigur dapi il 1. da matg 2014 (AS 2014 899; BBl 2010 1049). Versiun tenor la cifra I da la LF dals 15 da zer. 2012, en vigur dapi il 1. da matg 2014 (AS 2014 899; BBl 2010 1049). Integrà tras la cifra I da la LF dals 15 da zer. 2012, en vigur dapi il 1. da matg 2014 (AS 2014 899; BBl 2010 1049).